Il-Kunsill illum adotta konklużjonijiet dwar is-sigurtà interna u s-sħubija Ewropea tal-pulizija. Dawn il-konklużjonijiet għandhom l-għan li jtejbu aktar il-kooperazzjoni fil-qasam sabiex inwieġbu aħjar għall-isfidi ta' sigurtà li qed jevolvu u nisfruttaw il-potenzjal tal-iżviluppi teknoloġiċi. Il-konklużjonijiet itennu għadd ta' prijoritajiet politiċi li għandhom jinkisbu minn issa sal-2025, fosthom: l-użu sħiħ tal-istrumenti għal twissijiet fl-UE kollha għal atti kriminali konnessjoni aħjar tal-informazzjoni diġà disponibbli, b'mod partikolari bl-implimentazzjoni tal-interoperabbiltà tas-sistemi ta' informazzjoni tal-UE il-ħolqien ta' acquis imtejjeb dwar il-kooperazzjoni transkonfinali tal-pulizija li jinkludi, pereżempju, setgħat adegwati għas-sorveljanza u l-insegwiment transkonfinali l-iżgurar li l-awtoritajiet tal-infurzar tal-liġi jkunu jistgħu jużaw it-teknoloġiji tal-intelliġenza artifiċjali fil-ħidma tagħhom ta' kuljum, soġġett għal salvagwardji ċari it-titjib tal-kapaċità tal-aġenziji tal-infurzar tal-liġi biex jaħdmu ma' pajjiżi terzi u sħab pubbliċi u privati madwar id-dinja it-tisħiħ tal-aġenziji tal-UE bħall-Europol u l-Frontex Il-konklużjonijiet jistabbilixxu wkoll it-triq 'il quddiem f'għadd ta' oqsma bħall-kooperazzjoni fl-infurzar tal-liġi, iż-żamma tar-ritmu mal-progress teknoloġiku, il-kooperazzjoni globali, il-ġlieda kontra l-kriminalità organizzata tranżnazzjonali u l-prevenzjoni u l-ġlieda kontra t-terroriżmu. Konklużjonijiet tal-Kunsill dwar is-sigurtà interna u s-sħubija Ewropea tal-pulizija